DARC

La DARC a l'é la Diression general dl'architetura e l'art contemporànee, n'anstitussion gropà al Ministé dij ben e j'atività colturaj dla repùblica italian-a.
Anstituìa dël maj 2001, soa atività a l'é ëd promossion, sostegn e valorisassion a la creatività dël di d'ancheuj, ansema a d'atività tradissionaj ëd tua, protession e restaurassion dj'euvre antiche, con ël but d'arconòsse la midema dignità a l'architetura e a j'art moderne rëspet a cole dël passà.
A fan arferiment a la DARC ël MAXXI (Musé nassional dj'art dël sécol ch'a fa XXI), la Galarìa Nassional d'Art Moderna ëd Roma e tute j'anstitussion perifériche dël ministé për lòn ch'a rësguarda l'architetura e j'art contemporànee.

Categorìa:Art figurativa e architetura
Categorìa:Istitussion italian-e